24 
D? FÉLIX JÁNOS 
Ha a gyönyörű hegyet mindig Mount Tacoma es nem Mount Bainer 
névvel jelöltem, ez — a mit nem akarok említés nélkül hagyni — mindig 
teljesen szándékosan történt. Az utóbbi név az én nézetem szerint nem 
bir jogosultsággal; csak el kell képzelnünk, hogy miképen keletkezett. 
1792 május havában Vancouver angol kapitány a Fuca útba érkezett 
és a Discovery Bayban horgonyt vetett. Itt egyidőre elhagyta tataro¬ 
zásra szoruló hajóját és egy kis hajón kikutatta a mai Pug'et Soundot és 
Admiralty Inlet. Mikor ezzel a kis Hottillával a Port Townsand Bayban 
horgonyzott, a Mt. Bakertől D-re magas, hóborította hegyet pillantott meg 
s ezt barátjáról Rainier admirálisról elnevezte, a nélkül, hogy a körüllakó 
indiánusoknál, a kikkel különben, úgy látszik, a legnagyobb megvetéssel 
bánt, kérdezősködött volna annak neve felől. Ha már most meggondoljuk, 
hogy ö nem volt sem az első fehér, a ki ezt a hegyet megpillantotta, mert 
a spanyolok már két évvel előbb 1790-ben jöttek ezekre a területekre 
s hogy a legkevésbbé sem kutatta ki, hanem csupán körülbelül 80 km 
távolságból látta, úgy az ilyen elnevezést bajosan fogjuk jogosultnak tart¬ 
hatni, minthogy a hegy már bírt egy éppen oly jóhangzású, mint jellemző 
névvel (Tacoma = nagy hó). Rainier maga egyáltalában nem látta a 
hegyet.* 
Hogy Tacomától Californiába érjünk, először is a Northern Pacific 
R. R. Pacific Divisionját használjuk egész Portlandig. Kelet felé tekintve, 
többször nyerünk szép pillantást a Cascade Rangé óriási vulkánjaira. 
Eleinte a Mt. Tacoma helylyel-közzel még látható. Claquato állomáson túl 
a vasút a Cowlitz River völgyébe lép, mely az éppen említett hegy hasonló 
nevű glecseréből ered. Nemsokára láthatóvá lesz a Mt. Adams és később a 
Mt. Helens. Calamánál a vonat egy nag} r gőzkompon átmegy a hatalmas 
Columbia Riveren, annak balpartján Oregon államba lép s rövid idő 
múlva Portlandba érkezik. A Mt. Adamst eddig még nem mászták meg és 
a Mt. Helenst is csak egyszer és pedig 1892 augusztus havában Plummer 
állami mérnök Tacomaból. Minthogy fölépítéséről eddig semmi biztos nem 
volt ismeretes, a megmászásról szóló jelentés tudtommal eddig csak egy új¬ 
ságban ** jelenvén meg, s ezért nehezen kapható kézhez, talán szívesen vett 
dolog lesz, ha belőle nehány adatot ide iktatok. 
A hegy legrégibb ismeretes kitörése, Plummer kutatásai szerint, az 
1831—32. évekbe esik. 1831 augusztus havában a vulkán környékén rend- 
Neues Jalirb. f. Min. 1885. I. p. 222. v. ö. A. Hague and J. P. Iddings: Notes on 
tlie volcanoes of Northern California, Oregon and Washington Territory. Am. Journ. 
of Science 1883. Vol. XXVI. p. 222. 
* J. Wickersham: Is it Mt. Tacoma or Rainier? — Proceed. of the Tacoma 
Acad. of. Science. Tacoma Wask. 1893. february. 
** New-York Sun. 1893 nov. 19. 
